**TREĆI DAN TRODNEVNICE**

**subota, 7. svibnja 2022.**

**III. vaz. t.**

**UVOD U MISU**

Draga braćo i sestre, sveta misa je uvijek susret. I dok nam neki susreti iz života ostaju u sjecanju, neki nam postaju rutina. Duhovni pisci daju lijek protiv rutine susreta sa Bogom- probuditi čežnju. Najbolji način da probudimo našu čežnju/želju za Bogom jest iskreno i duboko kajanje. Promislimo o svojim grijesima i o Bogu koji nas ljubi svaki put kao prvi put. Vjerujmo u oproštenje grijeha.

**POKAJNIČKI ČIN**

Gospodine, koji opraštaš̌ grijehe nama raskajanima, smiluj se!

*Gospodine, smiluj se!*
Kriste, radosti svojih vjernika, smiluj se!

*Kriste, smiluj se*!

Gospodine, koji nas podižeš na novi život obraćenja, smiluj se!

*Gospodine, smiluj se!*

**UVOD U ČITANJA**

**Čitanje: *Dj 9, 31-42***

Na početku misija, Božje djelovanje se očituje i preko čudesnih ozdravljenja.

**Evanđelje: *Iv 6,60-69***

Isus zaključuje svoj govor o kruhu života i stavlja učenike pred dilemu za nasljedovanje.

**MOLITVA VJERNIKA**

Vjerujući da Bog i danas čini čuda, a osobito da uslišava molitve ljudi u potrebi, obratimo mu se sa vjerom i pouzdanjem:

*Usliši nas, dobri Oče!*

1. Crkvi svojoj daj snagu i ljubav na njezinom putu svetosti, molimo te!

2. Učini papu Franju otvorenim za vodstvo Duha Svetoga, da slijedeći te poticaje vodi Crkvu, molimo te!

3. Sve biskupe, svećenike, redovnike i redovnice učini svojim vjernim svjedocima, molimo te!

4. Pozovi mladiće i djevojke na put duhovnog poziva i udjeli im duha hrabrosti, vjernosti i ustrajnosti, molimo te!

5. Sve pokojne, a osobito one koji su molitvom i žrtvom pomagali duhovna zvanja, primi u svoje vječno kraljevstvo, molimo te!

Gospodine, iznijeli smo ti ove molitve sa iskrenim pouzdanje da ćeš̌ ih uslišati. Neka nam vjera poda snagu do trenutka kada odlučiš̌ da ih ispuniš̌. Po Kristu.

**MEDITACIJA NAKON PRIČESTI**

Bože jedini, uzvišena dobroto,

pogledaj na ovaj jad što ti sada pjeva o ljubavi ovako:

Ja sam tvoja, ti si me stvorio,
tvoja sam, ti si me otkupio,
tvoja sam, ti si me podnosio,
tvoja sam, ti si me pozvao,
tvoja sam, ti si me čekao,
tvoja sam, jer se nisam izgubila:

(Usp. Sv. Terezija Avilska, *Vaša sam, za vas sam rođena*)